1ste openbare verhore oor NGV begin hier | Netwerk24
Deur Nellie Brand-Jonker 17 Oktober 2019 14:08
Die parlement se portefeuljekomitee oor gesondheid het in 'n verklaring gesê die eerste openbare verhore vind van 25 tot 28 Oktober in Mpumalanga plaas. Die byeenkomste word van Vrydag tot Maandag op Tonga, Bosbokrand, Kwaggafontein en Secunda gehou.
Die week van 1 tot 4 November vind dit in die Noord-Kaap op Kimberley, De Aar, Upington en Springbok plaas.
Die program vir die openbare verhore wat aandui waar dit gehou word en die tyd kan hier gevind word.
Verhore gaan later ook in ander provinsies gehou word, maar datums is nog nie aangekondig nie.
LEES OOK: NGV: 7 dinge wat jy moet weet
Die komitee het reeds begin September vir openbare voorleggings gevra en die sluitingsdatum daarvoor is 29 November.
'n Mediakonferensie word ook vir volgende week beoog oor die proses van openbare verhore. Meer inligting oor die openbare kommentaar en waarheen die inligting gestuur moet word, kyk na die video wat die komitee gemaak het.